
KORRALDUS

Narva                                                                                           08.04.2015.a. nr ……........... 
Soldino tee tänavaehitise teenindamiseks
vajalike maade ja aadresside määramine

1. Asjaolud ja menetluse käik
Narva linnas on tänavaehitis „Soldino tee“. Majandus- ja kommunikatsiooniministri 04.12.2012 määruse nr 78 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.
Kuna eelmainitud tänavaehitis on Narva linna omandis, siis selle alune maa-ala munitsipaliseeritakse. Nimetatud tee aluse- ja selle teenindamiseks vajaliku maa munitsipaliseerimise eesmärgil on 19.11.2014.a koostatud kuus maa piiride ettepanekut (lisatakse korraldusele), mis on 19.02.2015.a kooskõlastatud Ida-Viru maavanema poolt. 
Narva Linnavolikogu võttis 26.03.2015.a vastu otsuse nr 30 Soldino tee L1, Soldino tee L2, Soldino tee L3, Soldino tee L4, Soldino tee L5 ja Soldino tee L6 maa-alade linna munitsipaalomandisse taotlemise kohta. Sama otsuse punkti 3.2 kohaselt on eelmainitud maade  sihtotstarbeks määratud transpordimaa. 

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  tuleb määrata Soldino tee  ehitise teenindamiseks  maad. Samuti tuleb munitsipaliseerimise menetluse läbiviimiseks määrata maadele aadressid. 
Otsus koos lisadega lisatakse maa munitsipaalomandisse andmise toimikutesse ning see on aluseks katastriüksuste moodustamisel.
2. Õiguslikud alused
2.1
Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;

2.2
Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.3 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid.
2.4 Teeseaduse § 3 kohaselt teemaa on maa, mis õigusaktidega kehtestatud korras on määratud tee koosseisus olevate rajatiste paigutamiseks ja teehoiu korraldamiseks.

2.5 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata Narva linnas tänavaehitise „Soldino tee“ (kasutamise otstarve on tänav, kood 21120) teenindamiseks vajalikud maad ja moodustatavatele maaüksustele aadressid vastavalt käesolevale korraldusele alljärgnevalt:

3.1. lisale 1 - teenindusmaa pindalaga 6 700 m2,  aadress Soldino tee L1;

3.2. lisale 2 - teenindusmaa pindalaga 4 500 m2,  aadress Soldino tee L2;

3.3. lisale 3 - teenindusmaa pindalaga 7 000 m2,  aadress Soldino tee L3;

3.4. lisale 4 - teenindusmaa pindalaga 7 200 m2,  aadress Soldino tee L4;

3.5. lisale 5 - teenindusmaa pindalaga 7 400 m2,  aadress Soldino tee L5;

3.6. lisale 6 - teenindusmaa pindalaga 7 100 m2,  aadress Soldino tee L6.

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

